section_heading: Kulturne odlike
paragraph_text: Japanska umjetnost pokazuje da su Japanci razvili jaku vezu s planinom Fuji. Od svih radova koji prikazuju planinu, najstariji sačuvani je crtež na kliznim vratima iz razdoblja Heian koji datira iz 11. st. Ostali značajni primjeri su: e-maki monogatari (priče ilustrirane na svitku), Fuji-sankei mandale kojima je planina obožavana i ukiyo-e drvoreze originalnog japanskog stila. Tom stilu pripadaju i slavne Hokusaijeve serije grafika Trideset šest pogleda na planinu Fuji i Stotinu pogleda na planinu Fuji, koje su imale snažan utjecaj na razvoj zapadne umjetnosti 19. st.